GiliGold/VAD_KnessetCorpus huggingface dataset:
משה גפני: אתה יודע, ואמרנו את זה, לגבינו הסיכום בעניין הזה שאנחנו בחוץ איננו סיכום.
משה גפני: אנחנו לא מסכימים לזה.
יריב לוין: חבר הכנסת גפני, יש לאופוזיציה ארבעה נציגים.
יריב לוין: אני הייתי שמח שאחד מהם יהיה נציג של סיעתכם.
יריב לוין: אבל יש באופוזיציה כמה כוחות ותמיד, בכל הוועדות שהקמנו – כולן, בלי יוצא מן הכלל, כמו שזה קורה לפעמים בקואליציה - יש סיעות שלא יכולות להיות מיוצגות כי אין מקום לכולם.
משה גפני: בסדר, אבל זה לא המקרה.
יריב לוין: לו היו לכם 12 מנדטים היית צודק, אבל מאחר שאין לכם 12 מנדטים - - -
משה גפני: לתנועה יש 12 מנדטים?
יריב לוין: הקואליציה, יש לה שישה נציגים ולאופוזיציה ארבעה והיתה איזושהי חלוקה.
יריב לוין: החליטו באופוזיציה שהפעם הגיעה תורה של סיעת מרצ - -
יריב לוין: - - שבאופן יחסי היתה פחות מיוצגת בוועדות אחרות, ואני מסכים לזה.
יריב לוין: זה נציג של הגוש החרדי, היה ראוי שיהיה גם נציג של הגוש של שלוש המפלגות שמכונות "המפלגות הערביות" - -
משה גפני: אבל עם כל הכבוד לגוש החרדי - - -
יריב לוין: - - ולכן אני חושב שהחלוקה היא מאוזנת, צודקת ונכונה, למרות שאי אפשר להשביע את רצון כולם.
משה גפני: עם כל הכבוד לגוש החרדי, המושג הזה לא מוכר לי בכלל.
משה גפני: העמדה של ש"ס והעמדה של יהדות התורה היא לא אותה עמדה בנושא של משאל עם.
יריב לוין: אגב, למדתי את המושג הזה אתה יודע מתיך.
יריב לוין: גם אני לא הכרתי אותו עד שהצבענו על הוועדה לבחירת שופטים.
יריב לוין: שם למדתי עליו לראשונה.
יריב לוין: אז הוא עובד, הוא כנראה קיים.
יריב לוין: גם אני לא ידעתי שהוא קיים.
משה גפני: שם היה אנטי, לא היה בעד.
יריב לוין: לא ידעתי שהוא קיים, אני מודה.
משה גפני: אז תדע.
משה גפני: זה בכלל לא - - -
יריב לוין: אז אני לומד.
יריב לוין: אני גם משתדל ללמוד, להשכיל.
משה גפני: אתה תלמד גם מחברי הליכוד, שהשתייכו בעניין הזה - - -
יריב לוין: אני לומד מכולם, חבר הכנסת גפני.
יריב לוין: אני מיישם את מה שאני לומד בכל מקום לפי הקונטקסט הרלוונטי.
משה גפני: יריב, אני מציע לך כבר כמה פעמים לא להביא את הדוגמה הזאת.
משה גפני: זאת לא דוגמה אמיתית.
משה גפני: אני מבקש שתגדיל את הוועדה ל-12.
משה גפני: לא העמדה של כל חברי האופוזיציה ושל כל חברי הקואליציה היא בדיוק אותה עמדה.
משה גפני: אנחנו מבקשים להיות בוועדה הזאת.
משה גפני: אם לא – בסדר, אנחנו לא יכולים לעשות שום דבר.
משה גפני: ממלא מקום אנחנו לא מבקשים, מכיוון שכל חבר כנסת יכול לבוא לדיוני הוועדה ולממלא מקום אין זכות הצבעה.
יצחק הרצוג: גפני, אני הצעתי – ואני באמת מכבד מאוד את חבר הכנסת מקלב – שיהיה ממלא מקום שלי ויכול להיות שבהצבעות אתן לו, כי הדעות שלנו לא רחוקות.
יצחק הרצוג: אני מציע שיהיה ממלא מקום שלי מטעם ועדת הכנסת.
אורי מקלב: אני מציע שתהיה ממלא מקום שלי.
אורי מקלב: מה דעתך להפוך את זה פעם אחת?
<ארבל אסטרחן: בעניין שהעלה חבר הכנסת חנין בעניין חד"ש, אני רוצה לציין שחבר הכנסת צרצור יושב בוועדת החוקה על חשבון חד"ש, לכן הוא יהיה חבר בוועדה המשותפת.
<ארבל אסטרחן: ולפי התקנון, אם הוא נעדר יכול למלא את מקומו חבר מסיעת חד"ש.
יריב לוין: כן, אבל לא כממלא מקום רשמי.
יריב לוין: אין שאלה.
<ארבל אסטרחן: לכן לא צריך ממלא מקום.
יריב לוין: בשביל זה לא צריך אותנו ולא צריך שום דבר.
<ארבל אסטרחן: קודם חבר מסיעתו של צרצור, מרע"מ, ואם לא נמצא אף אחד מסיעתו יכול חבר - - -
יריב לוין: חבר הכנסת מקלב, בקצרה, אם יש לך מה להוסיף על הדברים הברורים שאמר חבר הכנסת גפני.
אורי מקלב: אין לי מה להגיד, אני רק שואל שאלה.
אורי מקלב: אני שואל אם אין סדר בדיוני ועדת הכנסת.
אורי מקלב: אני לא חבר הרבה שנים בוועדת הכנסת, אני חבר צעיר בוועדת הכנסת.
אורי מקלב: אני שואל: האם אין סדר?
אורי מקלב: דהיינו, זה שרירותי?
אורי מקלב: מי מחליט – יושב ראש הוועדה, יושב ראש הקואליציה?
יריב לוין: מי שמחליט זו הוועדה.
יריב לוין: מביאים לה הצעה והיא מצביעה, כמו שקיים בכל ועדה אחרת.
יריב לוין: חבר הכנסת מקלב, הוועדה הזאת מנוהלת כמו שנוהלה תמיד, כמו שהיתה בקדנציה הקודמת כשהשתתפת כאן באין-ספור הצבעות וכמו שהיתה - - -
אורי מקלב: לא היה תקדים שלא היתה הסכמה באופוזיציה או בקואליציה.
אורי מקלב: לא היה על זה דיון באופוזיציה.
יריב לוין: אני לא אחראי על ניהול האופוזיציה, חבר הכנסת מקלב.
יריב לוין: הנושא היה על סדר היום מזמן, הוא לא בא בהפתעה.
יריב לוין: הוא נדחה על-ידי שלוש פעמים לצורך תיאומים פנימיים של האופוזיציה.
יריב לוין: די, יש גם איזשהו גבול.
אורי מקלב: רק שניה, יריב.
יריב לוין: חבר הכנסת מקלב, אי-אפשר.
אורי מקלב: 15 שניות.
אורי מקלב: הבנת אותי ומיד ענית.
אורי מקלב: אני בכל אופן שואל: כשאין הסכמה באופוזיציה, איך - - -?
יריב לוין: אסביר לך בדיוק מה קורה.
יריב לוין: היושב-ראש מביא הצעה והוועדה מצביעה, כמו שזה תמיד.
אורי מקלב: אני פונה לארבל.
אורי מקלב: אני שואל: האם כשאין שום הסכמות באופוזיציה - - -?
אורי מקלב: אני גם מודיע לך מכאן ואילך שאין שום הסכמות באופוזיציה.
יריב לוין: זה גם למדתי ביום שלישי האחרון.
יריב לוין: חבר הכנסת מקלב, את הנזק שעשיתם, שבימי שלישי אין סדר יום מליאה, כבר עשיתם.
יריב לוין: מי בעד הרכב הוועדה כפי שהקראתי קודם?
יריב לוין: בעד – 12
יריב לוין: 12 בעד, שניים נגד.
יריב לוין: אני עובר לנושא הבא על סדר היום והוא קביעת ועדה לדיון בהצעה לסדר היום בנושא: הזכייה בפרס נובל ובריחת המוחות מישראל, הצעת חבר הכנסת שמעון אוחיון וקבוצת חברי כנסת.
יריב לוין: היו הצעות להעביר את הנושא לדיון בוועדת החינוך, התרבות והספורט או לוועדת המדע והטכנולוגיה.
יריב לוין: אני מבין שחבר הכנסת אוחיון רצה להעביר את הדיון לוועדה משותפת, אבל אני חושב שהעניין הזה מיותר לחלוטין.
יריב לוין: אני מציע להעביר את ההצעה לוועדת החינוך, שהיא הוועדה הרלוונטית, אלא אם יש לך התייחסות.
משה גפני: אדוני היושב-ראש, זה נושא שנדון בוועדת המדע והטכנולוגיה.
משה גפני: גם היום אנחנו מקיימים דיון דומה עם המדענים הראשיים.
משה גפני: ההצעה שהיתה במליאת הכנסת היתה ועדת המדע.
משה גפני: אני לא הייתי, אבל שמעון אוחיון הציע ועדת החינוך או ועדה משותפת.
משה גפני: זה ממש ועדת המדע.
יריב לוין: אני מוכן, אם אתה רוצה, לתת לכם שבוע לשבת - אתה, יושב-ראש ועדת החינוך וחבר הכנסת אוחיון – ולהגיע להסכמה.
יריב לוין: אבל הזאת לא יכולה להיות ועדה משותפת, כי זה אבסורד.
אברהם מיכאלי: הוא הציע חינוך ואני הצעתי מדע.
יריב לוין: אני מציע שתידברו ביניכם.
יריב לוין: דרך אגב, אפשר להחליט שמעבירים את הדיון לוועדת החינוך אבל מקיימים ישיבה משותפת של שתי הוועדות.
יריב לוין: אתם יכולים למצוא את הפתרון בדרך שלכם בקלות.
יריב לוין: אני עובר לנושא הבא, והוא: קביעת ועדה לדיון בהצעת חוק התורמים למדינת ישראל, התשע"ג-2013, מס' פ/1596.
יריב לוין: היו כל מיני הצעות – ועדת המדע, שממשיכה להיות רלוונטית לכל הנושאים, גם הוועדה לבחינת בעיית העובדים הזרים.
יריב לוין: המלצת הלשכה המשפטית היא להעביר את ההצעה לוועדת העבודה, והבריאות ואני חושב שכך צריך לעשות, אלא אם יש למישהו הערה אחרת.
יריב לוין: בעד – 11
יריב לוין: 11 בעד, נגד – אין, נמנע אחד.
יריב לוין: חבר הכנסת גטאס נמנע.
יריב לוין: אני עובר לנושא הבא: איוש ממלא מקום קבוע בוועדת החוץ והביטחון.
יריב לוין: על-פי הסיכומים שהיו בתחילת הקדנציה לגבי הרכב הוועדות, יש מקום נוסף של ממלא מקום ששייך לסיעת הליכוד-ישראל ביתנו, ועל פי הסיכומים הפנימיים שלנו עם סיעת יש עתיד אני מבקש למנות על המכסה הזאת את חברת הכנסת עליזה לביא.
יריב לוין: נמנעים – 2
יריב לוין: תשעה בעד, נגד – אין, שני נמנעים.
יריב לוין: אני עובר לנושא האחרון: בקשת יו"ר ועדת העליה, הקליטה והתפוצות להעברת הצעה לסדר היום בנושא התגברות האנטישמיות בסידני מוועדת הפנים והגנת הסביבה לדיון בוועדת העלייה, הקליטה והתפוצות.
יריב לוין: אני מבין שלבקשה הזאת יש הסכמה של יושבת-ראש ועדת הפנים, היא גם נכונה באופן מהותי ולכן אני מציע לאשר אותה.
יריב לוין: הבקשה נתקבלה.
יריב לוין: בעד – פה אחד, נגד – אין, נמנעים – אין.
החוק הבאות: <4.
החוק הבאות: בקשה לרביזיה על החלטת ועדת הכנסת בדבר הרכב הוועדה המשותפת של ועדת הכלכלה וועדת הכספים לדיון בהצעות בנושא ענף המזון>
החוק הבאות: <6.
החוק הבאות: מועדי ישיבות הכנסת בחגים בתקופת המושב השני של הכנסת ה-19.> נכחו: <חברי הוועדה:> צחי הנגבי – היו"ר רוברט אילטוב יריב לוין דב ליפמן אברהם מיכאלי אורי מקלב משה זלמן פייגלין יפעת קריב דוד רותם מאיר שטרית איילת שקד עפו אגבאריה משה גפני עליזה לביא <מוזמנים:> נאזם בדר – סגן מזכירת הכנסת <ייעוץ משפטי:> ארבל אסטרחן <מנהל/ת הוועדה:> אתי בן יוסף <רישום פרלמנטרי:> שלומית כהן
צחי הנגבי: אנחנו פותחים את ישיבת ועדת הכנסת.
צחי הנגבי: יש לנו סדר-יום עמוס אך לא דרמטי.
צחי הנגבי: הנושא הראשון על סדר-היום הוא הרכב ועדה משותפת של ועדת החינוך, התרבות והספורט, יחד עם ועדת העלייה, הקליטה והתפוצות, שהיא זו שתדון בהצעת חוק הרשות לשימור המורשת של עדות ישראל.
צחי הנגבי: הכנסת החליטה, לבקשת הממשלה, להחיל דין רציפות על הצעת חוק הרשות לשימור המורשת של עדות ישראל, התש"ע-2010.
צחי הנגבי: בכנסת ה-18 ועדת הכנסת קבעה שההצעה תידון בוועדה המשותפת של ועדת החינוך, התרבות והספורט וועדת העלייה, הקליטה והתפוצות.
צחי הנגבי: בהתאם לסעיף 97ב לתקנון הכנסת, המשך הדיון בהצעת החוק, לאחר החלת דין רציפות, יתקיים באותה ועדה משותפת.
צחי הנגבי: ההרכב הזה הוא הרכב שטרם אושר.
צחי הנגבי: אנחנו מציעים כרגע את ההרכב, ואז נוכל לומר שוועדת הכנסת קבעה את הוועדה המשותפת.
צחי הנגבי: מטעם ועדת החינוך, התרבות והספורט: היושב-ראש עמרם מצנע, רות קלדרון, יעקב אשר ושמעון אוחיון.
צחי הנגבי: מטעם ועדת העלייה, הקליטה והתפוצות: יואל רזבוזוב, דב ליפמן, אברהם מיכאלי וחיליק בר.
צחי הנגבי: האם יש הערות או הסתייגויות?
צחי הנגבי: אם לא, נצביע על ההרכב כפי שקראתי אותו.
איילת שקד: אין נציג לבית היהודי בוועדה.
צחי הנגבי: זה הגיע משתי הוועדות.
איילת שקד: זו בעיה.
איילת שקד: שיתקנו את זה.
איילת שקד: זה חשוב לנו.
איילת שקד: האם יש מפלגה שיש בה שני חברים?
צחי הנגבי: גם לליכוד אין אף אחד.
צחי הנגבי: אלא אם כן שמעון אוחיון הוא ישראל ביתנו.
צחי הנגבי: אם אתם רוצים לעכב, נעכב.
איילת שקד: תוסיפו עוד חבר של הבית היהודי.
אברהם מיכאלי: ליש עתיד יש שני חברים.
איילת שקד: אם כך, שיורידו אחד ליש עתיד ויכניסו את הבית היהודי.
צחי הנגבי: נדחה את ההצבעה לישיבה הבאה.
צחי הנגבי: אתי תדבר עם שני יושבי-הראש.
מאיר שטרית: אפשר גם להגדיל את מספר הספרדים.
מאיר שטרית: מדובר פה על עדות ספרד.
איילת שקד: יוני שטבון הוא ספרדי והוא חבר בוועדת החינוך.
צחי הנגבי: נדחה את הנושא לישיבה הבאה.
צחי הנגבי: אתי תדבר בשמנו.
צחי הנגבי: קביעת ועדות לדיון בהצעות חוק ובהצעות לסדר-היום כדלקמן:
צחי הנגבי: הצעת חוק עבודת נשים (תיקון – הגנה לעובדת העוברת טיפולי פוריות), של חברת הכנסת אורית סטרוק וקבוצת חברי כנסת.
יריב לוין: אני מבין שיש הבנה שהחוק הזה ילך לוועדת העבודה והרווחה והבריאות, ונדמה לי שכך גם נכון.
צחי הנגבי: האם יש דעה אחרת?
צחי הנגבי: נמנעים – אין הצעת החוק תעבור לוועדת העבודה, הרווחה והבריאות.
צחי הנגבי: הצעת חוק לתיקון פקודת המלט (הגבלת משקלו של שק מלט), של חבר הכנסת חיים כץ.
יריב לוין: לגבי הנושא הזה, אני חושב שנכון שזה ילך לוועדת העבודה והרווחה.
יריב לוין: אני מבין שזה גם פחות או יותר הסיכום שקיים בין ראשי הוועדות הרלוונטיות.
יריב לוין: הם סיכמו שחוק אחר ילך לכלכלה וזה ילך לעבודה ורווחה.
צחי הנגבי: אם אין פה אף אחד מוועדת העבודה שמעלה את הנושא, כנראה שוועדת הכלכלה תיאמה את זה.
צחי הנגבי: אם תהיה בעיה וירצו להחזיר את הדיון לכאן, לא תהיה בעיה.
צחי הנגבי: מי בעד להעביר את הנושא לוועדת העבודה, הרווחה והבריאות?
צחי הנגבי: נמנעים – אין הנושא יועבר לוועדת העבודה, הרווחה והבריאות.
צחי הנגבי: הצעה לסדר-היום בנושא פקודת מסי העירייה ומסי הממשלה – פטורין – קרן לחלוקת כספים בעד נכסים של גופים ממשלתיים.
צחי הנגבי: ההצעה הוסבה מהצעת חוק לתיקון פקודת מסי העירייה ומסי הממשלה, של חברי הכנסת חנא סוייד וקבוצת חברי כנסת.
יריב לוין: אני מניח שזה צריך להיות בכספים.
צחי הנגבי: אם אין הסתייגות – מי בעד?
צחי הנגבי: נמנעים – אין ההצעה תעבור לוועדת הכספים.
צחי הנגבי: הצעת חוק לתיקון פקודת העדה הדתית (המרה) (גיור על ידי רב עיר ומועצה מקומית), של חברי הכנסת אלעזר שטרן וקבוצת חברי כנסת.
צחי הנגבי: חבר הכנסת שטרן מבקש להעביר לוועדת החוקה, חוק ומשפט.
דוד רותם: שם זה התחיל.
צחי הנגבי: ושם זה גם ייגמר.
משה גפני: אני גם אנמק למה.
צחי הנגבי: אתה יושב פה בדממה מוחלטת, ולא ידענו שיש כזאת דרמה פה.
משה גפני: אין דרמה.
עליזה לביא: מספיק לך דרמה לשבוע, אני מבינה.
משה גפני: לא מספיק לי שום דבר.
צחי הנגבי: מה עם ועדת המדע והטכנולוגיה?
משה גפני: אם אתם רוצים, אני מוכן לדון בזה בוועדת המדע.
משה גפני: אם זו ההצעה שלכם, אני לא אתנגד לה.
צחי הנגבי: זה מה שהצעת במליאה.
משה גפני: אז קודם אסביר למה ועדת המדע?
צחי הנגבי: תסביר מה אתה רוצה שנצביע.
משה גפני: אני מציע שזה יהיה בוועדת הפנים.
משה גפני: הנושא הוא רבני ערים, הנושא הוא לא גיור.
משה גפני: שמעתי את אלעזר שטרן, זה מה שהוא הסביר במליאת הכנסת, שהוא לא הולך לשנות את מערך הגיור.
משה גפני: החוק הזה לא בא לשנות טכנית או מהותית את הנושאים של הגיור.
משה גפני: הוא בא לתת מעמד לרבני ערים, שרבני ערים שנבחרים בערים ובמועצות המקומיות ובמועצות האזוריות יוכלו לצרף אליהם רבנים נוספים, והתהליך הוא תהליך טכני.
משה גפני: מעמדם של רבני ערים ועניינם נדון בוועדת הפנים, לא בוועדת החוקה.
משה גפני: לכן, אם אכן רוצים לפעול על-פי מה שהנושא הענייני מחייב, זה צריך להיות בוועדת הפנים.
עליזה לביא: אני חושבת שלא כדאי לפרוט את זה.
עליזה לביא: באותה מידה יכולתי לבקש את זה לוועדה למעמד האישה, משום שהיום רוב המתגיירים זה מתגיירות.
עליזה לביא: 75% מהמתגיירים הם נשים.
עליזה לביא: אבל אני מציעה כן להחזיר את זה לוועדת החוקה.
עליזה לביא: שם זה התחיל, שם זה צריך לתת מענה.
משה גפני: זה לא התחיל שם.
עליזה לביא: אמור היה להתחיל.
דוד רותם: מדוע לא התחיל?
דוד רותם: זה היה מוכן לקריאה שנייה ולקריאה שלישית.
דוד רותם: אתם והרפורמים הצלחתם לעכב את זה.
עליזה לביא: אז בואו נגמור עם הסאגה הזאת שנמשכת כבר למעלה מ-20 שנים.
צחי הנגבי: אני רוצה שיושב-ראש ועדת החוקה ייתן לנו סקירה מה היה עם החוק הזה עד עכשיו.
דוד רותם: החוק הזה היה מוכן לקריאה שנייה וקריאה שלישית.
עליזה לביא: בכנסת הקודמת.
דוד רותם: בכנסת הקודמת.
דוד רותם: זה מאוד הפריע לכמה גופים, לכן הפעילו את הרפורמים והקונסרבטיבים.
דוד רותם: הם לחצו על ראש הממשלה.
משה גפני: זה חוק אחר.
אברהם מיכאלי: אתה מדבר על חוק הגיור.
אברהם מיכאלי: זה סעיף אחד בתוכו, שעליו היתה הסכמה במסגרת החוק.
אברהם מיכאלי: זה לא קשור בכלל לסוגיה הזאת.
דוד רותם: זה בדיוק החוק הזה, שמדבר על גיור על-ידי רבני עיר.
עליזה לביא: זה החוק הזה.
עליזה לביא: זה בדיוק החוק הזה.
צחי הנגבי: בכל מקרה, ראש הממשלה בשעתו עצר את החקיקה.
צחי הנגבי: האם יש סבירות שהפעם זה יעבור?
דוד רותם: זה יעבור.
דוד רותם: כל אלעזר שינה את החוק המקורי.
איילת שקד: משרד הדתות מגיש הצעת חוק ממשלתית.
צחי הנגבי: בכל מקרה, הממשלה לא התנגדה.
יריב לוין: לא, הממשלה תמכה בחוק הזה, לא רק שהיא לא התנגדה.
משה גפני: אדוני היושב-ראש, שיצביעו מה שיצביעו, ההחלטה בסופו של דבר היא על-פי רוב.
משה גפני: אבל רק להעמיד דברים על דיוקם.
משה גפני: ראש הממשלה לא עצר את החוק ההוא, שעליו מדבר חבר הכנסת דוד רותם.
משה גפני: הוא עצר אותו בגלל המהות של העניין.
משה גפני: במהות של העניין מדובר שם על גיור, איך עושים גיור.
דוד רותם: השאלה היתה איך מבטלים גיור.
משה גפני: הרפורמים והקונסרבטיבים התרגזו, הם היו בוועדה.
משה גפני: הם אמרו שכביכול מוציאים אותם באופן רשמי בחוק מהעניין.
משה גפני: הטענה שלהם היתה טענה על מהות החוק, ואחר כך הם הלכו לראש הממשלה.
משה גפני: אגב, הוועדה הצביעה בעד החוק.
משה גפני: הנושא של רבני ערים, או כל מה שנלווה לעניין הטכני, היה שולי.
משה גפני: העיקר היה הגיור.
משה גפני: והגיור עניינו בוועדת החוקה, זה מה שאמרתי קודם.
משה גפני: כאן לא מדברים בכלל על מהות החוק.
משה גפני: לא מדברים על כל הנושא הזה של הגיור.
משה גפני: מדברים רק על החלק הזה.
צחי הנגבי: עכשיו עבר קריאה טרומית וזה לדיון מחודש בקריאה ראשונה.
משה גפני: האם אפשר שהיועצת המשפטית תגיד?
צחי הנגבי: ההמלצה של הלשכה המשפטית היא להעביר את זה לוועדת החוקה.
יריב לוין: החוק הוא לא אותו חוק.
יריב לוין: העניין הוא אותו עניין.
יריב לוין: זו השורה התחתונה.
אורי מקלב: למה לא ביקשתם רציפות?
יריב לוין: כי החוק הוא לא אותו חוק.
יריב לוין: הוא עוסק באותו נושא, אבל הוא מציע הסדר אחר ממה שהיה קודם.
אורי מקלב: שם דיברו על תהליכים של גיור, כאן לא מדברים על תהליך של גיור.
יריב לוין: לכן הוא שונה.
אורי מקלב: לא על זה הרפורמים התנגדו.
אורי מקלב: עובדה שעכשיו הם לא מתנגדים.
דוד רותם: מקלב, מה זה משנה?
דוד רותם: היום הרי אתם מפילים את הממשלה.
דוד רותם: זהבה גלאון תהיה ראש הממשלה.
צחי הנגבי: לפנינו שתי הצעות: ההצעה של חבר הכנסת גפני היא להעביר את הנושא לוועדת הפנים, וההצעה של חבר הכנסת רותם היא להעביר את הנושא לוועדת החוקה, חוק ומשפט.
אורי מקלב: אני רוצה לקבל נימוק מהיועצת המשפטית של הוועדה.
אורי מקלב: אני רוצה לשמוע, למען הפרוטוקול.
<ארבל אסטרחן: ענייני הגיור נדונים בוועדת החוקה, כולם, ולכן המלצתנו היא חוקה.
צחי הנגבי: מי בעד הצעתו של חבר הכנסת גפני, להעביר את הנושא לוועדת הפנים?
צחי הנגבי: מי בעד ההצעה להעביר את הנושא לוועדת החוקה, חוק ומשפט?
צחי הנגבי: לשם זה עבר.
צחי הנגבי: בקשת יו"ר הוועדה המשותפת לוועדת החוקה, חוק ומשפט ולוועדת הכנסת למיזוג הצעות החוק הבאות: 1.
צחי הנגבי: הצעת חוק יסוד: משאל עם.
צחי הנגבי: בשתי ההצעות האלה מתבקש המיזוג.
יריב לוין: מדובר בשתי הצעות, אחת ממשלתית ואחת הצעת חוק פרטית.
יריב לוין: שתיהן עוסקות באותו עניין, עיגון הנושא של משאל עם כחוק יסוד.
יריב לוין: הן גם דומות מאוד בנוסחיהן.
יריב לוין: הוועדה המשותפת שהוקמה לצורך הדיון בהן מבקשת למזג אותן, על מנת שאפשר יהיה להביא אותן לקריאה שנייה ולקריאה שלישית כהצעת חוק אחת בפני המליאה.
יריב לוין: בקשת המיזוג אושרה בוועדה המשותפת, ואנחנו מבקשים לאשר אותה גם כאן.
צחי הנגבי: האם יש התנגדויות או הסתייגויות?
צחי הנגבי: אישרנו את המיזוג.
צחי הנגבי: יש לנו רביזיה שאנחנו צריכים לדון בה.
צחי הנגבי: ועדת הכנסת אישרה ב-11 בנובמבר את הרכב הוועדה המשותפת של ועדת הכלכלה וועדת הכספים לדיון בהצעות חוק לקידום התחרות בענף המזון.
צחי הנגבי: זו היתה הצעה ממשלתית, והצעות פרטיות של חברי הכנסת איילת שקד ונחמן שי.
צחי הנגבי: היה הרכב.
צחי הנגבי: סיעת הבית היהודי הגישה רביזיה וביקשה להחליף חברים בוועדה זו, ולכן יש שינוי.
צחי הנגבי: אציג את ההרכב כפי שהוא מוצע כרגע.
צחי הנגבי: השינוי הוא שמטעם ועדת הכלכלה יכהן חבר הכנסת רוברט אילטוב, ומטעם ועדת הכספים יכהן חבר הכנסת זבולון קלפה.
יריב לוין: יש הסכמה.
צחי הנגבי: מי בעד הבקשה לרביזיה?
צחי הנגבי: הרביזיה המוצעת היא שמטעם ועדת הכלכלה יכהנו: אבישי ברוורמן כיו"ר הוועדה המשותפת, זבולון קלפה, יעקב אשר, מיכל רוזין, רונן הופמן וחנא סוייד.
צחי הנגבי: מטעם ועדת הכספים יכהנו עופר שלח, גילה גמליאל, רובי ריבלין, רוברט אילטוב, אלעזר שטרן ויצחק כהן.
רוברט אילטוב: לפני כן אמרת שאני אכהן מטעם ועדת הכלכלה, עכשיו אתה אומר שאני אכהן מטעם ועדת הכספים.
יריב לוין: העבירו אותך לוועדה אחרת כדי שזבולון קלפה יוכל להיכנס מהוועדה שהוא חבר בה.
צחי הנגבי: ההרכב הוא אותו הרכב, האנשים אותם אנשים.
צחי הנגבי: מדובר ב-12 חברים שקראתי בשמם, בראשות יו"ר ועדת הכלכלה אבישי ברוורמן.
צחי הנגבי: מי בעד ההרכב המוצע?
צחי הנגבי: משה גפני, אתה ביקשת פעמיים לדחות דיון בתיקון התקנון שהיה פה.
משה גפני: לא ביקשתי לדחות, אמרתי את דעתי.
משה גפני: אמרה לי היועצת המשפטית, שנאמר על ידך שאתה לא רוצה לדון אם יש מחלוקת על משהו.
צחי הנגבי: רציתי שתציג את העמדה שלך.
צחי הנגבי: מתי זה יכול להיות?
צחי הנגבי: אתה יכול עכשיו להציג מה הבעיה שלך עם התיקון הזה?
<ארבל אסטרחן: אני יכולה להגיד מה התיקון.
<ארבל אסטרחן: כידוע, תוקן חוק שאומר שמבין שני נציגי הכנסת בוועדה לבחירת דיינים, לפחות נציגה אחת תהיה אישה.
עליזה לביא: נכון, זה החוק.
משה גפני: אגב, לא ועדה לבחירת שופטים.
צחי הנגבי: רק דיינים.
משה גפני: כי אם החוק הזה של שופטים היה על דיינים, אז ועדת החוקה כבר מזמן היתה אחרי החוק.
עליזה לביא: הוא בדיוק הובא לדיון.
עליזה לביא: בהתחלה אמרתי שאני לא אגיש את החוק.
עליזה לביא: הגשתי את החוק.
משה גפני: הכול מתנהל בעצלתיים.
משה גפני: אני בעד, זה בסדר גמור.
עליזה לביא: לא נכון.
עליזה לביא: זה עבר טרומית.
משה גפני: את דוד רותם זה לא מעניין, את אף אחד זה לא מעניין.
משה גפני: הוועדה לבחירת שופטים לא מעניינת.
עליזה לביא: אותי זה מעניין, וזה יחוקק.
משה גפני: החוק של הוועדה למינוי דיינים בוצע עוד לפני שהחוק נכנס לתוקפו.
משה גפני: בוועדה למינוי שופטים הכנסת בחרה שני דברים.
משה גפני: שם זה היה יותר דחוף.
יריב לוין: נפתור את הבעיה.
משה גפני: תאמינו לי שכולם מבינים את העניין.
עליזה לביא: חבר הכנסת גפני, שני החוקים הם שלי.
עליזה לביא: אחד עבר ואחד יעבור.
צחי הנגבי: אני לא מבין למה אתה כל כך אמוציונאלי בעניין נשים.
צחי הנגבי: כבודה של בת מלך.
<ארבל אסטרחן: החוק רק קובע את העיקרון שלפיו לפחות אחת תהיה אישה.
<ארבל אסטרחן: הוא לא קובע כיצד זה ייעשה, מה הפרוצדורה, ולזה נדרשת השלמה בתקנון.
<ארבל אסטרחן: בנוסח שהוצע כאן בישיבה הקודמת שבה נדון תיקון התקנון הוצעה האופציה שלפיה ההצבעה תהיה כמו היום, לא משנים.
<ארבל אסטרחן: זאת אומרת, הצבעה מאחורי פרגוד, עם שני שמות.
<ארבל אסטרחן: ואם לא נבחרה אישה באחד משני המקומות הראשונים, תוקפץ האישה שהגיעה למקום הגבוה ביותר במקום הגבר השני.
<ארבל אסטרחן: לגבי ההצעה הזאת חבר הכנסת גפני אמר לי שהוא מתנגד, שיש לו הצעה אחרת, והוא ביקש לא לדון בזה בהיעדרו.
משה גפני: אני לא החלטתי לעצמי, אני באמת לא יודע בנקודת השקפתי לגבי העניין הזה מה טובת העניין.
משה גפני: כשראיתי את ההזמנה אמרתי שדבר כזה דורש חקיקה ראשית.
משה גפני: הוא לא יכול להיות בתקנון, ואסביר מדוע.
משה גפני: כאשר יש בחירה והבחירה היא רגילה, כפי שמתנהל על-פי החוק החדש אבל הקיים, יכולה להיות אישה שתעמוד במקום שלישי מבחינת התוצאות, והיא תיבחר, ידלגו על מי שהיה לפניה.
משה גפני: אני בטוח שזה עיוות של רצון הבוחר.
משה גפני: ברור לי שאם היה מצב שבו הייתי בוחר רק נשים, היות שהיא לא נבחרה במקום השני יכול להיות שהייתי בוחר מישהי אחרת.
משה גפני: שכל אחד יעשה לעצמו את החשבון מה הוא עושה כאשר הוא בוחר בחירה כללית והוא חושב שתהיה אישה, לבין מצב שבו הוא בוחר כאשר אישה לא נבחרת באחד משני המקומות, או בשני המקומות היא יכולה להיבחר, הוא יכול לבחור מישהי אחרת.
משה גפני: זאת אומרת, בנושא הכל כך בסיסי של בחירה, אנחנו עושים את זה באמצעות תקנון.
משה גפני: אז אחת מהשתיים, או שעושים את זה באמצעות חקיקה ראשית – סיגל מוועדת החוקה חולקת עלי בעניין הזה.
משה גפני: אני חושב שזו התערבות באמצעות התקנון בבחירה עצמה.
משה גפני: או לעשות משהו אחר, אם לא נבחרת אישה באחד משני המקומות הראשונים, לעשות בחירה נוספת רק לנשים.
משה גפני: זה יכול לקרות גם אחרת, אבל זה ברור שיש 50% לפחות שהתוצאה תהיה שונה.
משה גפני: תיבחר אישה לוועדה, ולא זאת שעומדת במקום השלישי בבחירה הכללית.
משה גפני: אז אחד מהשניים, או שעושים את זה באמצעות חקיקה ראשית, או שעושים את זה באמצעות בחירה נוספת.
מאיר שטרית: חבר הכנסת גפני, על-פי מה שאתה אומר, ואתה צודק, יש דווקא דרך שכן פותרת את העניין.
מאיר שטרית: אם אתה יודע שחייבת להיות אישה בסוף הדרך על-פי החוק, כל אחד שהולך לבחור יודע שהוא יבחר גבר אחד ואישה אחת מבין הנשים.
מאיר שטרית: זאת אומרת, הבחירה כבר מכוונת מראש, כי אתה יודע שצריכה להיבחר אישה וגם היא תהיה במקום העשירי היא תוקפץ.
משה גפני: מאיר, אתה ותיק בכנסת.
משה גפני: אתה יודע שיש פעמים רבות שהיות שאתה רוצה לבחור מישהו מוגדר, אתה לא מצביע לאחרים.
משה גפני: אתה מכיר את התהליך הזה.
משה גפני: זאת אומרת, זה אקראי שהאישה הזאת במקרה נמצאת במקום השלישי.
משה גפני: בכלל לא בגלל שמישהו התכוון אליה.
מאיר שטרית: אלא אם חברי הכנסת לוקחים בחשבון שהם בוחרים אישה.
צחי הנגבי: העלית נושא שמחייב שיקול דעת.
מאיר שטרית: כשאתה בא לבחור כחבר כנסת ואתה יודע שצריך לבחור אישה וגבר, רוב הסיכויים שרוב חברי הכנסת יבחרו גבר ואישה, את הגבר שהם רוצים ואת האישה שהם רוצים.
משה גפני: אני מכיר מקרים שבהם מישהו רצה שמישהו מהמפלגה שלו ייבחר, אז הוא לא נתן לאף אחד אחר.
משה גפני: לכן האישה שהגיעה למקום השלישי הגיעה באופן אקראי, לא בחרו בה.
צחי הנגבי: ללא ספק זו אפשרות.
צחי הנגבי: שתי ההערות שלך הן במקום ויש ביניהן הבחנה.
צחי הנגבי: השאלה השנייה היא לגבי הפרוצדורה.
צחי הנגבי: אתה מציע תיקון בפרוצדורה.
צחי הנגבי: לגבי הדבר הראשון, אתה טוען שזה לא מקומו של התיקון הזה בתיקון תקנון, אלא בתיקון בחקיקה ראשית.
צחי הנגבי: לא נקיים כרגע דיון.
צחי הנגבי: היועצת המשפטית תבחן את הטענה הראשונה ותאמר לי את דעתה.
משה גפני: אני רק מבקש שתתחשבו בי, אפילו שלא למדתי משפטים.
צחי הנגבי: מאה אחוז, נתחשב.
צחי הנגבי: אני רוצה להודות לך.
צחי הנגבי: זה יעלה באחת הישיבות הקרובות.
צחי הנגבי: יש כאן הצעה של מזכירת הכנסת בשמו של יושב-ראש הכנסת, בעקבות דיון בנשיאות הכנסת.
צחי הנגבי: ההמלצה מונחת לפניכם.
צחי הנגבי: אקרא את ההצעה בעניין חנוכה.
צחי הנגבי: בשבועות שבהם חל חג החנוכה תתקיימנה ישיבות הכנסת כמפורט להלן: יום רביעי, כ"ד בכסלו התשע"ד, 27.11.13, זה נר ראשון של חנוכה.
צחי הנגבי: הישיבה תיפתח ב-11:00 ותסתיים ב-15:00 לכל המאוחר.
צחי הנגבי: הישיבה שלאחר מכן, ביום שני, כ"ט בכסלו התשע"ד, 2.12.13, נר שישי של חנוכה, הישיבה תיפתח ב-13:00 ותסתיים בשעה 16:00 לכל המאוחר.
צחי הנגבי: בתום הישיבה טקס הדלקת נר בטרקלין.
צחי הנגבי: למחרת, יום שלישי, נר שביעי של חנוכה, ישיבת הכנסת תיפתח בשעה 13:00 ותסתיים בשעה 16:00 לכל המאוחר.
צחי הנגבי: למחרת, יום רביעי, נר שמיני של חנוכה, ישיבת הכנסת תיפתח בשעה 11:00 ותסתיים בשעה 15:00 לכל המאוחר.
צחי הנגבי: לגבי פורים – פורים יחול השנה בימים ראשון ושני, ב-16 וב-17 במרס.
צחי הנגבי: לפיכך ישיבות הכנסת בשבוע הזה תתקיימנה בימים שלישי ורביעי, ה-18 וה-19 במרס.
צחי הנגבי: ביום שני, ה-16 לחודש, לא תהיה ישיבת מליאה.
צחי הנגבי: חג השבועות יחול השנה בימים שלישי ורביעי, 4-3 ביוני 2014.
צחי הנגבי: לכן בשבוע הזה תהיה ישיבת כנסת רק ביום שני, 2.6.14, ד' בסיוון התשע"ד.
אברהם מיכאלי: צריך לנסח את זה מחדש, כדי שלא יובן שהחג הוא יום בארץ.
אברהם מיכאלי: החג הוא יום אחד.
מאיר שטרית: מתן תורה קרה ביום אחד.
דב ליפמן: יש מחלוקת בעניין הזה.
צחי הנגבי: בכל מקרה, ישיבת הכנסת תהיה ביום שני, ה-2 ביוני 2014.
צחי הנגבי: זו הישיבה היחידה באותו שבוע.
צחי הנגבי: מי בעד ההמלצה כפי שמונחת?
צחי הנגבי: ההמלצה אושרה.
צחי הנגבי: הישיבה סגורה.
צחי הנגבי: נעשה ניקוי שולחן מהיר לכמה נושאים שהם די שגרתיים.
צחי הנגבי: למעשה, דחינו פעמיים דיון ותיקון מסוים לתקנון, וגם היום, לפי בקשת חבר הכנסת גפני עשינו דילוג על רבע שעה בישיבה כדי לאפשר לחבר הכנסת גפני שוב להציג את העמדה.
צחי הנגבי: הצגת את העמדה, אבל אולי לא בפני אותם אנשים.
צחי הנגבי: יש לנו צורך להקריא את הרכב הוועדה המשותפת של ועדת החינוך והתרבות וועדת העלייה, הקליטה והתפוצות לדיון בהצעת חוק הרשות לשימור המורשת של עדות ישראל.
צחי הנגבי: היה שם שינוי.
צחי הנגבי: אני אקרא את כל הבקשה: "לבקשת הממשלה הכנסת החליטה בישיבתה מאוקטובר 2013 להחיל דין רציפות על הצעת חוק הרשות לשימור המורשת של עדות ישראל, התש"ע-2010.
צחי הנגבי: בכנסת השמונה עשרה קבעה ועדת הכנסת כי ההצעה תידון בוועדה משותפת של ועדת החינוך, התרבות והספורט וועדת העלייה, הקליטה והתפוצות.
צחי הנגבי: בהתאם לסעיף 97(ב) לתקנון הכנסת המשך הדיון בהצעת החוק לאחר החלת דין רציפות יתקיים באותה ועדה משותפת.
צחי הנגבי: ועדת הכנסת קבעה כי הוועדה המשותפת תהיה בת 8 חברים, 4 מכל ועדה, בראשות ועדת החינוך, התרבות והספורט".